Sant'Egidio Közösség
A KÖZÖSSÉG
IMÁDSÁGA

Dicsőítő imádság
Imádságra hívás
Istenünk, jöjj segítségünkre!
Urunk, segíts meg minket!
Dicsőség az Atyának, a Fiúnak és a Szentléleknek.
Miképpen kezdetben, most és mindörökké, Ámen.
Alleluja. (Nagyböjtben: Dicsőség néked)
Válaszos ének
Jöjjetek, imádjuk, boruljunk le
az Úr, a mi világosságunk előtt.
Jöjjetek, imádjuk, boruljunk le
az Úr, a mi mesterünk előtt.
Jöjjetek, imádjuk, boruljunk le
az Úr, a mi pásztorunk előtt.
Mert Ő szabadít meg a sötétségből,
és eljön, hogy megmutassa nekünk az utat,
Krisztus, urunk, mesterünk és pásztorunk,
most és mindörökkön örökké. Ámen.
Olvasmány Isten Igéjéből
(elmarad, ha az imádság az előesti imádsághoz kapcsolódik)
Alleluja, alleluja, alleluja.
(Nagyböjtben: Dicséretünk szól az Úrnak, legyen áldott)
Úgy szeretett minket az Atya,
hogy Isten fiainak hívnak minket.
Alleluja, alleluja, alleluja.

Alleluja, alleluja, alleluja.
Arról ismertük meg szeretetét,
hogy életét adta értünk.
Alleluja, alleluja, alleluja.
Triszágion
Szent Isten, Szent Erős,
Szent Halhatatlan, irgalmazz nékünk.
Szent Isten, Szent Erős,
Szent Halhatatlan, irgalmazz nékünk.
Szent Isten, Szent Erős,
Szent Halhatatlan, irgalmazz nékünk.
Dicsőség az Atyának és Fiúnak és Szentléleknek,
most és mindenkor és örökkön-örökké. Ámen.
Szentháromság, könyörülj rajtunk,
Urunk, tisztíts meg bűneinktől,
Uralkodó, bocsásd meg vétkeinket!
Szent, védelmezz minket,
gyógyítsd meg betegségeinket, 
Uram, irgalmazz,
Uram, irgalmazz,
Uram, irgalmazz.
Dicsőség az Atyának és Fiúnak és Szentléleknek,
most és mindenkor és örökkön-örökké. Ámen.
Ének Máriához
Örvendezz, Szent Szűz, Isten Anyja,
Mária, malaszttal teljes, az Úr van teveled.
Áldott vagy te az asszonyok között,
és áldott a te méhednek gyümölcse,
mert te szülted nékünk Megváltónkat. (3-szor)
vagy: 
Ne sírj, ne sírj, Istennek Anyja,
az Úr keresztjének tövében,
hanem örvendezzél, mert feltámadt,
testében vagyon elrejtve
minden embernek megváltása
s üdvössége. (3-szor)
Imádság
(elmarad, ha az imádság az előesti imádsághoz kapcsolódik)
Miatyánk
(elmarad, ha az imádság az előesti imádsághoz kapcsolódik)
Záróének

Előesti imádság
Himnusz
Látni akartad Lázár sírját, Urunk,
Te, aki sírba szállni készültél,
megkérdezted: “Hova tettétek?”
s megtudod azt, amit tudtál,
s kiáltod, annak, kit szerettél: 
Lázár, jöjj ki!
Aki halott volt, hallgatott szavadra, Urunk,
aki minden embert eltöltesz éltető lelkeddel,
Ó Urunk, már négy napja halott volt,
s eljöttél bezárt sírjához,
könnyeid hullattad Lázár felett,
mert beteg barátod meghalt.
Áldott vagy, mi Urunk,
az emberek barátja,
könyörülj rajtunk! (2-szer)
Szavaddal a halált megkötözted,
Lázárt halála kötelékeiből kioldoztad.
Tanítványaid örvendeznek ennek láttán,
s ajkuk eltölti az ünnepi himnusz:
Áldott vagy, Urunk, az emberek barátja,
könyörülj rajtunk.
A te hangod, Urunk,
megsemmisítette a halált,
a te hatalmad a beteget meggyógyítja,
a te Szavad feltámaszt a halálból,
és Lázár volt előjele
üdvösségünknek.
Áldott vagy, mi Urunk,
az emberek barátja,
könyörülj rajtunk.
Minden lehetséges neked,
Urunk, igaz barát,
add meg szolgáidnak bűneik bocsánatát,
terjeszd ki fölénk irgalmadat,
gyógyíts meg szereteteddel
minden beteg embert.
Magaddal vitted tanítványaid, Urunk,
s odaléptél a halott Lázár sírjához,
nevén szólítva életre hívtad,
felébresztetted nehéz álmából,
és ő kijött a sírból szavadra,
a négy napja megholt halotti lepleivel, s így kiáltott:
Áldott vagy, mi Urunk,
az emberek barátja,
könyörülj rajtunk.
Örvendezz, Betánia városa,
Örvendj, Lázár földje,
örvendezzetek, Márta és Mária, nővérei,
holnap eljön a Krisztus, hogy életet adjon,
feloldoz minden embert
a halál és a bűn kötelékéből.
Áldott vagy, mi Urunk,
az emberek barátja,
könyörülj rajtunk.

Olvasmány Isten Igéjéből
Alleluja, alleluja, alleluja.
(Nagyböjtben: Dicséretünk szól az Úrnak, legyen áldott)
Mindaz, ki úgy él, hogy hisz bennem,
nem hal meg örökre. 
Alleluja, alleluja, alleluja.

Alleluja, alleluja, alleluja.
Ha hiszel, meglátod Isten dicsőségét,
mondja az Úr. 
Alleluja, alleluja, alleluja.
Könyörgések
Isten irgalmában bízva,
imádkozzunk az Úrhoz.
Uram, irgalmazz, Uram, irgalmazz, Uram, irgalmazz.
Hogy feloldozzon bűneink bilincséből,
és az igazi életre visszahívjon minket.
Uram, irgalmazz, Uram, irgalmazz, Uram, irgalmazz.
Hogy megszabadítson minden embert a ránehezedő tehertől,
és új életre adjon neki erőt.
Uram, irgalmazz, Uram, irgalmazz, Uram, irgalmazz.
Hogy hamar eljöjjön megszabadítani minket,
s minden embert városunkban.
Uram, irgalmazz, Uram, irgalmazz, Uram, irgalmazz.
Isten irgalmában bízva,
tárjuk ki előtte szívünk.
Uram, irgalmazz, Uram, irgalmazz, Uram, irgalmazz.
Triszágion
Szent Isten, Szent Erős,
Szent Halhatatlan, irgalmazz nékünk.
Szent Isten, Szent Erős,
Szent Halhatatlan, irgalmazz nékünk.
Szent Isten, Szent Erős,
Szent Halhatatlan, irgalmazz nékünk.
Dicsőség az Atyának és Fiúnak és Szentléleknek,
most és mindenkor és örökkön-örökké. Ámen.
Szentháromság, könyörülj rajtunk,
Urunk, tisztíts meg bűneinktől,
Uralkodó, bocsásd meg vétkeinket!
Szent, védelmezz minket,
gyógyítsd meg betegségeinket,
Uram, irgalmazz,
Uram, irgalmazz,
Uram, irgalmazz.
Dicsőség az Atyának és Fiúnak és Szentléleknek,
most és mindenkor és örökkön-örökké. Ámen.
Miatyánk
Simeon éneke
(elhagyható)
Bocsásd el most, Uram, szolgádat
szavaid szerint békében.
Mert látta szemem üdvösségedet,
melyet minden nép színe előtt készítettél.
Bocsásd el most, Uram, szolgádat
szavaid szerint békében.
Világosságul a pogányok megvilágosítására,
és dicsőségül népednek, Izraelnek.
Bocsásd el most, Uram, szolgádat
szavaid szerint békében.
Befejező imádság
Záróének

Imádság az Úr napján
Feltámadási himnusz
Alleluja, alleluja, alleluja.
(Nagyböjtben: Áldott legyen az Úr, a fölséges Király)
Krisztus feltámadt a halottak közül, és nem hal meg többé.
Alleluja, alleluja, alleluja.
Bár hatalmas kő zárta el a sírod,
e világ keserű bűne,
s bár katonák őrizték a tested,
Te feltámadtál, Urunk, Istenünk.
Alleluja, alleluja, alleluja…
A sírodhoz siető asszonyoknak
angyal szólt feltámadásodról,
tanítványaidnak útitársa lettél
s velük vacsoráztál Emmauszban.
Alleluja, alleluja, alleluja…
A zárt ajtók és a félelem ellenére
egybegyűlt tanítványaidnak megjelentél,
hatalmat adtál nekik a megbocsátásra
és békéddel köszöntötted őket.
Alleluja, alleluja, alleluja…
Ma feltámadásodat ünnepeljük
az egész világon, hittel telve,
teljes szívünkkel megvalljuk,
hogy Te vagy a mi Urunk, Istenünk.
Alleluja, alleluja, alleluja…

Fény-ének
Jertek, merítsetek fényt
a soha le nem alkonyodó világosságból. (2-szer)
Feltámadásoddal fényt hoztál a világba.
Jertek, merítsetek fényt a soha le nem alkonyodó világosságból.
A sötétség és a halál menekül már.
Jertek, merítsetek fényt a soha le nem alkonyodó világosságból.
Nappalod nem ismer éjszakát.
Jertek, merítsetek fényt a soha le nem alkonyodó világosságból.
Fényed beragyogja szolgáidat. 
Jertek, merítsetek fényt a soha le nem alkonyodó világosságból.
Szereteted megtartja a tanítványokat.
Jertek, merítsetek fényt a soha le nem alkonyodó világosságból.

Olvasmány Isten Igéjéből
Alleluja, alleluja, alleluja.
(Nagyböjtben: 
Dicséretünk szól az Úrnak, a felséges Királynak.)
Tegnap veled temetkeztem el, Krisztus,
veled ébredek ma a feltámadóval;
tegnap veled fölfeszíttettem,
emlékezzél meg rólam, Uram, országodban.
Alleluja, alleluja, alleluja.
Válaszos ének
Szálljon feléd imánk, mint a tömjén füstje,
kitárt kezünk legyen esti áldozat!
Tekintetem terád emelem, Uram,
ma hiszek, segíts kicsinyhitűségemen!
Az ember, akit Jézusnak hívnak, gyógyított meg engem,
vak voltam, de most már látok.
Tekintetem terád emelem, Uram,
ma hiszek, segíts kicsinyhitűségemen!
Szálljon feléd imánk, mint a tömjén füstje,
kitárt kezünk legyen esti áldozat!
Könyörgések
Kyrie eleison, Kyrie eleison, Kyrie eleison.
Vasárnapi könyörgés
Imádkozzunk az Úrhoz feltámadása világosságában,
minden szentekkel,
akik most és mindörökké megvallották föltámadását.
Szálljon feléd imánk, mint a tömjén füstje,
kitárt kezünk legyen esti áldozat!
Imádkozzunk az Úrhoz Lelkének közösségében,
minden szolgájával együtt,
akik ma bemutatták a hála áldozatát.
Szálljon feléd imánk, mint a tömjén füstje,
kitárt kezünk legyen esti áldozat!
Ének Máriához
Örvendezz, Szent Szűz, Isten Anyja,
Mária, malaszttal teljes, az Úr van teveled.
Áldott vagy te az asszonyok között,
és áldott a te méhednek gyümölcse,
mert te szülted nékünk Megváltónkat. (3-szor)
vagy: 
Ne sírj, ne sírj, Istennek Anyja,
az Úr keresztjének tövében,
hanem örvendezzél, mert feltámadt,
testében vagyon elrejtve
minden embernek megváltása
s üdvössége. (3-szor)

Triszágion
Szent Isten, Szent Erős,
Szent Halhatatlan, irgalmazz nékünk.
Szent Isten, Szent Erős,
Szent Halhatatlan, irgalmazz nékünk.
Szent Isten, Szent Erős,
Szent Halhatatlan, irgalmazz nékünk.
Dicsőség az Atyának és Fiúnak és Szentléleknek,
most és mindenkor és örökkön-örökké. Ámen.
Szentháromság, könyörülj rajtunk,
Urunk, tisztíts meg bűneinktől,
Uralkodó, bocsásd meg vétkeinket!
Szent, védelmezz minket,
gyógyítsd meg betegségeinket,
Uram, irgalmazz,
Uram, irgalmazz,
Uram, irgalmazz.
Dicsőség az Atyának és Fiúnak és Szentléleknek,
most és mindenkor és örökkön-örökké. Ámen.
Miatyánk
Befejező imádság
Záróének

Imádság a szegényekért
Imádságra hívás
Istenünk, jöjj segítségünkre! 
Urunk, segíts meg minket!
Dicsőség az Atyának, a Fiúnak és a Szentléleknek. 
Miképpen kezdetben, most és mindörökké. Ámen.
Alleluja. (Nagyböjtben: Dicsőség néked!) 
Zsoltárok
Olvasmány Isten Igéjéből
Alleluja, alleluja, alleluja.
(Nagyböjtben: 
Dicséretünk szól az Úrnak, a fölséges Királynak.)
Az Úr Lelke van rajtam,
elküldött, hogy örömhírt vigyek a szegényeknek,
szabadulást a foglyoknak,
gyógyulást a betegeknek.
Alleluja, alleluja, alleluja.
Alleluja, alleluja, alleluja.
Az Emberfia
azért jött, hogy szolgáljon,
aki nagy akar lenni,
legyen mások szolgája.
Alleluja, alleluja, alleluja.
Közbenjáró imádság
Istenünk, jöjj, ments meg minket.
Urunk, jöjj, segíts meg minket.
Meghallgattad, Urunk, néped könyörgését Egyiptomban.
Hallgasd meg az elnyomottak
és a száműzöttek könyörgését.
Jöjj és segítsd meg őket, és megmenekülnek.
Meggyógyítottad a leprásokat, akik eléd járultak.
Gyógyítsd meg a betegeket,
és légy közel a szenvedőkhöz.
Jöjj és segítsd meg őket, és megmenekülnek.
Megszabadítottad a megszállottakat,
szabadítsd meg, ki nem ura tetteinek.
Jöjj és segítsd meg őket, és megmenekülnek.
Visszaadtad a vakoknak látásukat,
és visszaadtad a bénáknak erejüket.
Add meg minden embernek,
hogy lásson és beszélni tudjon.
Jöjj és segítsd meg őket, és megmenekülnek.
Életre keltetted a halottakat,
és visszaadtad őket a világnak.
Ne engedd, hogy a halál győzedelmeskedjék,
add vissza az életet szolgáidnak.
Jöjj és segítsd meg őket, és megmenekülnek.
Együtt ettél a bűnösökkel,
megbocsátottad minden bűnüket.
Tekints nyomorúságunkra és szenvedésünkre,
bocsásd meg minden bűnünket.
Urunk, jöjj, segíts meg minket, és megmenekülünk.
Mert jóságos Isten vagy, az emberek barátja.
Miatyánk
Befejező imádság
Záróének

Imádság Máriával,
Urunk Anyjával
Imádságra hívás
Istenünk, jöjj segítségünkre! 
Urunk, segíts meg minket!
Dicsőség az Atyának, a Fiúnak és a Szentléleknek. 
Miképpen kezdetben, most és mindörökké. Ámen.
Alleluja. (Nagyböjtben: Dicsőség néked!)
Himnusz
“Hogyan születhet fiam nékem
hogyha férfit nem ismerek?”
Kérdi zavarában az asszony,
az angyal üdvözletét hallva.
“Hogyan születhet újjá az ember,
főként, amikor már öreg?”
Kérdi Jézustól Nikodémus,
“Visszatérhet talán anyjának méhébe?”
“A Szentlélek száll le reád,
ereje borít be árnyékával,
Fiút hozol a világra,
s a Jézus nevet adod majd neki.”
“Ki a Lélekből újjá nem születik,
nem mehet be Isten országába.
Ahogy hallod a szál zúgását,
úgy hallgasd az Atya szent Lelkét”.
“Hogyan lesz mindez lehetséges?”
“Ki hisz, annak lehetséges minden.”
Az Isten áldott Anyja így szólt:
“Legyen nékem a te igéid szerint”.
Zsoltárok
Olvasmány Isten Igéjéből
Alleluja, alleluja, alleluja.
(Nagyböjtben: 
Dicséretünk szól az Úrnak, a fölséges Királynak.)
Az Úr Lelke van rajtad,
szent lesz, ki tőled születik.
Alleluja, alleluja, alleluja.
Alleluja, alleluja, alleluja.
Íme, Urunk, a te szolgáid:
legyen nekünk a Te Igéid szerint.
Alleluja, alleluja, alleluja.
Magnificat
(elhagyható)
Lelkem magasztalja az Urat,
és szívem ujjong megváltó Istenemben.
Mert rátekintett alázatos szolgálójára,
lám, mostantól fogva boldognak hirdet minden nemzedék.
Mert nagyot tett velem a Hatalmas,
és Szent az ő neve.
Irgalma nemzedékről nemzedékre
az istenfélőkkel marad.
Karja bizonyságot tett hatalmáról,
szétszórta a szívükben gőgösöket.
Letaszította trónjukról a hatalmasokat,
az alázatosakat pedig fölemelte.
Az éhezőket jóllakatta,
de a gazdagokat üres kézzel küldte el.
Gondjába vette gyermekét, Izraelt,
megemlékezve irgalmáról,
amelyet atyáinknak, Ábrahámnak,
és utódainak örökre megígért. 
Lelkem magasztalja az Urat,
és szívem ujjong megváltó Istenemben.
Ének Máriához
Örvendezz, Szent Szűz, Isten Anyja,
Mária, malaszttal teljes, az Úr van teveled.
Áldott vagy te az asszonyok között,
és áldott a te méhednek gyümölcse,
mert te szülted nékünk Megváltónkat. (3-szor)
vagy: 
Ne sírj, ne sírj, Istennek Anyja,
az Úr keresztjének tövében,
hanem örvendezzél, mert feltámadt,
testében vagyon elrejtve
minden embernek megváltása
s üdvössége. (3-szor)
Miatyánk
Befejező imádság
Záróének

Imádság a szentekkel
Himnusz
A szentek imája a Földről
Tehozzád száll fel, mi jóságos Urunk,
és új éneket zengenek
mind együtt a te trónusod előtt.
Senki nem értheti meg éneküket,
csak a Föld üdvözültjei,
kik mindenhová követik a Bárányt,
Isten hibátlan elsőszülöttjét.
Te méltó vagy átvenni a könyvet,
méltó feltörni pecsétjeit,
mert feláldoztattál,
s megváltottál minket véred árán.
Minden nyelvű embert megváltottál,
minden nemzetet, törzset, népet,
s egy néppé tettél minket,
papi és királyi nemzetté.
Szent vagy, szent vagy, szent vagy,
szent a mindenható Isten,
aki volt, aki van, s eljövendő,
méltó átvenni minden dicsőséget.
Válaszos ének
Az üdvösség a mi Istenünké!
Ámen, áldás, dicsőség, bölcsesség,
hála, tisztelet és hatalom,
erő a mi Istenünknek örökkön-örökké.
Ámen.
Áldott legyen az Isten,
szentjei nem éheznek többé.
Áldott legyen az Isten.
Szentjei nem szomjaznak többé.
Áldott legyen az Isten.
Szentjeit nem égeti többé a nap.
Áldott legyen az Isten.
Az Úr lesz majd a pásztoruk.
S az élő vizek forrásához tereli őket.
Letöröl szemükről minden könnyet.
S nem lesz többé halál.
Sem gyász, sem jajgatás, sem fájdalom.
Mert a régi dolgok elmúltak.
Áldott legyen az Isten. Ámen.
Olvasmány Isten Igéjéből
Alleluja, alleluja, alleluja.
(Nagyböjtben: 
Dicséretünk szól az Úrnak, a fölséges Királynak.)
Választott nemzetség vagytok,
királyi papság, szent nemzet,
Isten tulajdonul kiválasztott népe,
hogy hirdessétek csodatetteit.
Alleluja, alleluja, alleluja.
Alleluja, alleluja, alleluja.
Legyetek szentek,
amint én is szent vagyok, mondja Urunk.
Alleluja, alleluja, alleluja.
A szentek litániája
Uram, irgalmazz nékünk
Uram, irgalmazz nékünk 
Krisztus, kegyelmezz nékünk
Krisztus, kegyelmezz nékünk
Uram, irgalmazz nékünk
Uram, irgalmazz nékünk
Szűz Mária, Istennek Anyja,
könyörögj velünk!
Szűz Mária, kegyelmesség Anyja,
könyörögj velünk!
Mindnyájan, szent próféták,
könyörögjetek velünk!
Keresztelő Szent János,
könyörögj velünk!
Mindnyájan szent apostolok és evangélisták,
könyörögjetek velünk!
Mindnyájan az Úr szent tanítványai,
könyörögjetek velünk!
Szent Péter és Szent Pál,
könyörögjetek velünk!
Szent András,
könyörögj velünk!
Szent Jakab,
könyörögj velünk!
Szent Bertalan,
könyörögj velünk!
Szent Mária Magdolna,
könyörögj velünk!
Szent Kallixtusz,
könyörögj velünk!
Szent Cecília,
könyörögj velünk!
Szent Antal,
könyörögj velünk!
Szent Kozma és Damján,
könyörögjetek velünk!
Szent Vazul,
könyörögj velünk!
Aranyszájú Szent János,
könyörögj velünk!
Szent Ágoston,
könyörögj velünk!
Szent Benedek,
könyörögj velünk!
Szent Skolasztika,
könyörögj velünk!
Szent Gergely,
könyörögj velünk!
Szent Egyed,
könyörögj velünk!
Szent Cirill és Metód,
könyörögjetek velünk!
Szent Adalbert,
könyörögj velünk!
Szent Ferenc,
könyörögj velünk!
Szent Klára,
könyörögj velünk!
Római Szent Franciska,
könyörögj velünk!
Néri Szent Fülöp,
könyörögj velünk!
Mindnyájan, szent püspökök és papok,
könyörögjetek velünk!
Mindnyájan, szent szerzetesek és remeték,
könyörögjetek velünk!
Mindnyájan, szent vértanúk,
könyörögjetek velünk!
Mindnyájan, szent szüzek és özvegyek,
könyörögjetek velünk!
Mindnyájan, ti lélekben szegények,
könyörögjetek velünk!
Mindnyájan, akik elfáradtatok és terhet hordoztok,
könyörögjetek velünk!
Mindnyájan, akik szomjazzátok az igazságot,
könyörögjetek velünk!
Mindnyájan, jóakaratú emberek,
könyörögjetek velünk!
Mindnyájan, e város szentjei,
könyörögjetek velünk!
Testvéreink és nővéreink az egész világon,
könyörögjetek velünk!
Szabadíts meg a haláltól és a bűntől,
kérünk téged, hallgass meg!
Szabadíts meg az erőszaktól és az igazságtalanságtól,
kérünk téged, hallgass meg!
Szabadíts meg a magánytól és a sírástól,
kérünk téged, hallgass meg!
Szabadíts meg minden szorongattatásból,
kérünk téged, hallgass meg!
Szabadíts meg minden gonosztól,
kérünk téged, hallgass meg!
Adj nekünk teljes életet,
kérünk téged, hallgass meg!
Adj szabadulást a raboknak,
kérünk téged, hallgass meg!
Adj gyógyulást a betegeknek,
kérünk téged, hallgass meg!
Adj békét annak, aki ellenünk van,
kérünk téged, hallgass meg!
Mutasd meg nekünk arcodat,
és megmenekülünk!
Miatyánk
Befejező imádság
Záróének

Imádság az Egyházért
Imádságra hívás
Istenünk, jöjj segítségünkre! 
Urunk, segíts meg minket!
Dicsőség az Atyának, a Fiúnak és a Szentléleknek. 
Miképpen kezdetben, most és mindörökké. Ámen.
Alleluja. (Nagyböjtben: Dicsőség néked!)
Himnusz
Beengedi az őr a pásztort,
a juhok hallgatnak szavára,
nevén szólítja mindet,
és a mezőre vezeti őket.
A juhok követik a pásztort,
mert ismerik jól a hangját,
jó útra vezeti őket,
és nyáját egybegyűjti.
Juhaim tévelyegnek,
mint pásztor nélküli juhok,
senki nem őrzi őket,
nincs senki, aki gondoskodjon róluk.
Nyájam veszélyben van már,
legelőjét letiporták,
ivóvizét felkavarták,
béresek kezére adták.
Jézus a tömeghez így szólt:
“Én vagyok a jó pásztor,
nem hagyom magára nyájam,
és senkit, aki engem hallgat.
Juhaimért életemet adom,
tévelygők, gyengék és esendők,
egy akolba gyűjtöm őket,
mindannyiuk pásztora leszek.
Zsoltárok
Olvasmány Isten Igéjéből
Alleluja, alleluja, alleluja.
(Nagyböjtben: 
Dicséretünk szól az Úrnak, a fölséges Királynak!)
Én vagyok a jó pásztor,
juhaim hallgatnak szavamra,
egy akolba gyűjtöm őket,
ők lesznek az én nyájam.
Alleluja, alleluja, alleluja.
Alleluja, alleluja, alleluja.
Új parancsot adok nektek:
szeressétek egymást.
Alleluja, alleluja, alleluja. 
Közbenjáró imádság
Szabadítsd ki börtönéből szívemet,
és én hálával áldom nevedet.
Fogadd el, Urunk, esti imánkat,
bocsásd meg vétkeinket,
mert megmutattad a világnak
dicsőséges föltámadásodat.
Az igazak eljöveteledet várják,
hogy elhalmozd javaiddal őket.
Jöjjetek, népek, énekeljünk,
boruljunk le az Úr színe előtt,
örömmel magasztaljuk és dicsérjük,
mert feltámadt értünk a halottak közül.
Uram, a mélységből kiáltok hozzád,
jóságosan hallgasd meg imádságomat.
Jöjjetek, népek, énekeljünk,
boruljunk le az Úr színe előtt,
örömmel magasztaljuk és dicsérjük,
mert feltámadt értünk a halottak közül,
mert Ő a mi Istenünk,
aki megszabadítja a világot
a magányból és a könnyektől,
az ellenség hazugságából.
Zakariás éneke
(elhagyható)
Áldott legyen az Úr, Izrael Istene,
mert meglátogatta és megváltotta népét.
Erős szabadítót támasztott nékünk
szolgájának, Dávidnak házában,
ahogy ősidőktől megígérte
a szent próféták szájával.
Megmentett minket ellenségeinktől
és gyűlölőink kezétől,
hogy irgalmazzon atyáinknak,
és megemlékezzék szent szövetségéről.
Az esküről, melyet egykor
atyánknak, Ábrahámnak esküdött,
hogy megadja nekünk, hogy félelem nélkül
szolgáljunk neki, szentségben és igazságban.
Téged, pedig, fiú, úgy hívnak majd:
a Magasságbelinek prófétája,
mert az Úr előtt jársz majd,
hogy előkészítsd útjait.
És népét az üdvösségre tanítsd,
ami a bűnök bocsánatában van,
Istenünk könyörülő irgalmából,
mellyel meglátogat minket a Magasságból.
Hogy világosságot adjon az embereknek,
kik sötétségben s a halál árnyékában ülnek,
és lépteinket pedig
a béke útjára irányítsa.
Áldott legyen az Úr, Izrael Istene,
mert meglátogatta és megváltotta népét.
Miatyánk
Befejező imádság
Záróének

Imádság a szent kereszthez
Himnusz
Ott álltak az Úr keresztje mellett,
Mária, az Úr anyja, s annak nővére,
Mária, Kleofás felesége, és Mária Magdolna,
Jézus látta őket a szeretett tanítvánnyal.
Így szólt anyjához Jézus:
“Asszony, íme a te fiad!”,
aztán a tanítványhoz fordult:
“Íme a te anyád!”.
Áldott az Úr a kereszt magányában,
aki nem feledkezik meg az emberekről,
és anyát és otthont ad nekünk
szerető irgalmasságában.
Ének
Emlékezzél meg rólunk, Urunk, országodban. 
Boldogok a lélekben szegények, övék a mennyek országa.
Boldog a szomorkodók, mert megvigasztalják őket.
Boldogok a szelídek, övék lesz majd a föld.
A fa miatt Ádám kiűzetett,
de a kereszt fája által jutott a lator a Paradicsomba.
Ádám nem engedelmeskedett akaratodnak,
a keresztre feszített gonosztevő
megvallotta a benned rejtező Istent.
Emlékezzél meg rólunk, Urunk, országodban. 
Boldogok, akik éhezik és szomjazzák az igazságot,
mert eljövendő országodban
eltelnek vele.
A törvényszegők a tanítványtól
megvették, aki a törvényt alkotta,
és Pilátus elé vitték,
mint valami gonosztevőt, s azt kiáltozták:
“Keresztre vele! Keresztre vele!
Mert Isten Fiává tette magát!”
Az Úr mannával táplálta őket
mikor a pusztában vándoroltak.
De mi követve
a keresztre feszített gonosztevőt,
az ő szegényes hitével kiáltjuk:
Emlékezzél meg rólunk, Urunk, országodban. 
Boldogok az irgalmasok,
mert majd ők is
irgalmat találnak.
A tömeg nagy hangon kiáltotta:
“Keresztre a Názáreti Jézussal!”.
És Barabás szabadon bocsátását kérték,
háborodottságukban, vezetőikkel.
Mi felemeljük hangunk,
s a megfeszített latorral kiáltjuk:
Emlékezzél meg rólunk, Urunk, országodban. 
Boldogok a tiszta szívűek,
mert meglátják
az Istent.
Mint ahogy a bárányt, melyet leölni visznek,
úgy vezettek el téged,
szívedben nincs gyűlölet,
hanem szeretet és megbocsátás mindenki iránt.
Nem hívtad az angyalok légióit,
hanem az Atyára bíztad magad.
Emlékezzél meg rólunk, Urunk, országodban. 
Boldogok a békességben élők,
Isten fiainak
hívják majd őket.
Keresztre feszítettek, Urunk,
mert az igaz békét hoztad el,
melyet a világ nem ismer.
Áldott annak a lába, aki békét hoz,
ha szöggel van is általverve,
ó, Krisztus, az Élő Istennek Fia.
Emlékezzél meg rólunk, Urunk, országodban. 
Boldogok, akik üldözést szenvednek az igazságért.
boldogok vagytok, ha miattam gyaláznak benneteket,
és hazudozva minden rosszat fognak rátok,
örüljetek és ujjongjatok:
nagy lesz jutalmatok a mennyben!
A keresztfán megkötözted a zsarnokot,
az ellenséget, aki mindenkit üldöz,
megváltottál így minket
a halál és a bűn láncaiból,
megszabadítottál minket az életre,
ó, Urunk, az emberek barátja.
Emlékezzél meg rólunk, Urunk, országodban.
Olvasmány Isten Igéjéből
Alleluja, alleluja, alleluja.
(Nagyböjtben: 
Dicséretünk szól az Úrnak, a fölséges Királynak)
Az Úr Lelke van rajtam,
elküldött, hogy örömhírt vigyek a szegényeknek,
szabadulást a foglyoknak,
gyógyulást a betegeknek.
Alleluja, alleluja, alleluja.

Alleluja, alleluja, alleluja.
Az Emberfia
azért jött, hogy szolgáljon,
aki nagy akar lenni,
legyen mások szolgája.
Alleluja, alleluja, alleluja.
Könyörgések
Kyrie eleison, Kyrie eleison, Kyrie eleison.
Ének Máriához
Ne sírj, ne sírj, Istennek Anyja,
az Úr keresztjének tövében,
hanem örvendezzél, mert feltámadt,
testében vagyon elrejtve
minden embernek
megváltása,
s üdvössége. (3-szor)
Miatyánk
Befejező imádság
Záróének

Imádság az apostolokkal
Himnusz
Jézus bejárta a városokat és falvakat
hirdette Országa örömhírét,
meggyógyított minden betegséget,
és nagy sokaság követte.
Mikor látta őket, elhagyatva,
mint pásztor nélküli juhok,
így szólt: “Sok az aratni való,
de a munkás kevés.”
Összehívta tizenkét tanítványát,
és hatalmat adott nekik,
hogy kiűzzék a tisztátalan lelkeket
és meggyógyítsanak minden betegséget.
A tizenkét apostol neve: Péter, András,
Jakab, János és Fülöp,
Bertalan, Tádé, Tamás, Máté,
Jakab, Simon és Júdás, aki később elárulta.
Boldog Péter, Jónás fia,
mert nem a test és vér
nyilatkoztatta ki neki, hogy Jézus,
valóban Isten Fia.
Boldog Péter, Jakab és János,
a hegyen, együtt az Úrral,
mikor színében elváltozott
és az Atya szózata hallatszott.
Ők elhagytak mindent,
és mindenhová követték,
ezért a megújuláskor ott ülnek majd vele
s az örök élet lesz az örökségük.
A népek vezetői zsarnokoskodnak a népeken,
de a tanítványok közt ne így legyen,
aki nagy akar lenni,
legyen mindenki szolgája.
Boldog Péter, aki könnyekre fakadt,
hogy félt megvallani Jézust,
jaj Júdásnak, aki félelmében
eladta őt harminc ezüstért.
Boldog Pál, aki a damaszkuszi úton,
találkozott az Úrral,
a hagyomány ádáz híve volt,
de aztán Őt hirdette a világnak.
Egy szívvel, egy lélekkel imádkoztak,
az Apostolok, és az Istenszülő,
elteltek Szentlélekkel,
s elkezdtek a néphez szólni.

Zsoltárok
Olvasmány Isten Igéjéből
Alleluja, alleluja, alleluja.
(Nagyböjtben: Dicséretünk szól az Úrnak, a fölséges Királynak)
Ha vele együtt meghalunk,
vele együtt élni is fogunk,
ha vele együtt tűrünk,
vele együtt uralkodni is fogunk.
Alleluja, alleluja, alleluja.

Válaszos ének
Cserépedényben hordozzuk drága kincsünket. (2-szer)
Mindenfelől szorongatnak minket, de össze nem zúznak.
Cserépedényben hordozzuk drága kincsünket.
Bizonytalanságban élünk, de kétségbe nem esünk.
Cserépedényben hordozzuk drága kincsünket.
Üldözést szenvedünk, de elhagyatottak nem vagyunk.
Cserépedényben hordozzuk drága kincsünket.
Földre terítenek minket, de el nem veszünk.
Cserépedényben hordozzuk drága kincsünket.
Mert mindannyian Isten végtelen hatalmából élünk.
Cserépedényben hordozzuk drága kincsünket.
Könyörgések
Kyrie eleison, Kyrie eleison, Kyrie eleison.
Miatyánk
Befejező imádság
Záróének

Imádság a Szentlélekhez
Imádságra hívás
Istenünk, jöjj segítségünkre! 
Urunk, segíts meg minket!
Dicsőség az Atyának, a Fiúnak és a Szentléleknek. 
Miképpen kezdetben, most és mindörökké. Ámen.
Alleluja. (Nagyböjtben: Dicsőség néked!)
Himnusz
Jöjj el, Szentlélek Úristen,
és áraszd szét a mennyekből
fényed sugarait!
Jöjj, szegények Atyja,
jöjj, ajándékok kútfője,
jöjj, szívek világossága.
Ki vigaszt adsz a szomorúnak,
lelkünk édes vendége vagy,
a fáradságban enyhet adsz.
Nyugalom a fáradozónak,
felüdülés a vándornak,
vigasztalás a sírónak.
Jöjj el, békesség fénye,
és szállj meg szívünk rejtekén
a te fényességeddel.
Mert a te erőd nélkül
az embernek semmije nincsen,
semmi nem lehet bűntelen.
Újítsd meg, ami már öreg,
és öntözd, ami elepedt,
gyógyíts meg mindent, mi beteg.
Mozdítsd, azt, ami bénult,
ami fagyos, azt melengesd,
gyűjtsd össze, ami elveszett.
Add meg minden hívednek,
kik csak tebenned bíznak,
szent ajándékaid! Ámen.

Olvasmány Isten Igéjéből
Alleluja, alleluja, alleluja.
(Nagyböjtben: Dicséretünk szól az Úrnak, legyen áldott)
Aki nem születik újjá vízből és Szentlélekből,
nem mehet be Isten országába.
Alleluja, alleluja, alleluja.
Alleluja, alleluja, alleluja.
Az Úr Lelke van rajtam,
elküldött, hogy örömhírt vigyek a szegényeknek.
(vagy: Kiárasztom Lelkemet minden emberre,
prófétákat támasztok köztetek).
Alleluja, alleluja, alleluja.
Ének 
Fújjátok meg a harsonát a Sionon;
gyűjtsétek egybe mind a népet,
hívjátok össze az öregeket, a gyermekeket,
elérkezett az Úr napja.
Jöjjetek, minden népek, házaitokból,
gyűljetek egybe, mert ez az Úr napja,
együtt hívjátok segítségül az Úr nevét,
és Lelke eltölt titeket erővel.
Fújjátok meg a harsonát a Sionon…
Véneitek álmokat álmodnak,
ifjaitok meg látomásokat látnak.
sőt még a szomorkodókra és a foglyokra is
kiárasztom Lelkemet.
Fújjátok meg a harsonát a Sionon…
Ne félj, termőföld, ujjongj és örülj,
mert nagy dolgot vitt végbe az Úr;
mezei állatok, ne féljetek,
mert kizöldül a puszta legelővé.
Fújjátok meg a harsonát a Sionon…
És ti, Sion fiai, örüljetek az Úrban,
mert megadja nektek a rendes esőt;
vizet küld a földre, a szárazságnak vége,
ehettek és jóllakhattok.
Fújjátok meg a harsonát a Sionon…
Öntsetek kardot az ekevasból,
lándzsát a sarlóból,
mondja az erőtlen is: “Hős vagyok”,
s a legkisebb is legyen erős az Úrban.
Fújjátok meg a harsonát a Sionon…
Miatyánk
Imádság a Szentlélekért
Záróének

Imádságok

Az Úr imádsága

Miatyánk,
aki a mennyekben vagy,
szenteltessék meg a te neved,
jöjjön el a te országod,
legyen meg a te akaratod,
amint a mennyben, úgy a földön is.
Mindennapi kenyerünket add meg nekünk ma,
és bocsásd meg vétkeinket,
miképpen mi is megbocsátunk
az ellenünk vétkezőknek,
és ne vígy minket kísértésbe,
de szabadíts meg a gonosztól.

A közösség imádsága
Urunk,
aki a világ zűrzavarában
és magányában
nem szűnsz meg Igéddel
egy szent népet egybegyűjteni,
minden földről, városból, országból,
hogy a szeretetben
neked tetsző módon magasztaljon téged,
oltalmazd a nyájat, amelyet egybegyűjtöttél,
őrizd meg szeretetedben,
most és mindörökkön örökké. 
        Ámen.

A béke jeléért
Urunk,
tégy minket méltóvá békédre,
nyomorúságunk, bűneink ellenére.
Add, hogy egyek legyünk,
hamisság, képmutatás és hiú érdekek nélkül. 
Egyedül a te békéd és szereteted köteléke egyesítsen minket.
Erősítsd meg egységünket Szentlelked jelenlétével,
hogy tanúságot tehessünk a világnak
arról a békéről, amit egyedül te adsz.
Te, aki a béke, a szeretet,
a megbocsátás és az irgalom Istene vagy,
most és mindörökkön örökké.
        Ámen. 

A haszontalan szolgák imája
Urunk, Istenünk,
emlékezzél meg rólunk,
bűnös és haszontalan szolgáidról.
Mikor segítségül hívjuk neved,
erősíts meg minket Igéddel
és életünk lesz,
ne kelljen reményünkben csalatkoznunk,
biztosítsd a jót szolgáidnak.
Tégy minket méltóvá arra,
hogy egész szívünkkel szeressünk téged,
hogy mindig féljünk téged,
és mindenben a te akaratodat tegyük.
Mert nagy és jóságos Isten vagy,
az emberek barátja.
Atya, Fiú, Szentlélek,
most és mindörökkön örökké.
        Ámen.

A megtérésért és a bocsánatért
Ó Urunk,
aki azt mondtad a sokaságnak:
"Térjetek meg, mert közel van az Isten országa",
aki irgalmadba fogadtad
a bűnösöket, az utcanőket, a vámosokat,
aki meggyógyítottad az embereket mindenféle betegségből:
ne tekintsd bűneinket,
ne ródd föl e város bűneit,
fogadj be mindnyájunkat szeretetedbe,
tégy minket tisztává megbocsátásoddal,
moss meg minket Lelkeddel,
mutasd meg nekünk arcod,
és megmenekülünk.
Mert irgalmas vagy,
tele szeretettel az emberek iránt,
Urunk, Jézus Krisztusban,
most és mindenkor,
mindörökkön örökké.
        Ámen.

A fény imája
Ó Urunk, Istenünk,
hálát adunk neked ennek a fénynek a tisztaságáért,
mikor a nap már lemenőben van;
kérünk, világosítsd meg szívünket,
vezesd lépteinket
Lelked világosságával
az eljövő napokban.
        Ámen.
Búcsúimádság
Mindenható Isten,
Urunk, Jézus Krisztus Atyja,
áldd meg ezeket a szolgáidat,
védelmezd és tartsd meg őket,
tedd őket boldoggá jelenléteddel.
Oltalmazd őket és tedd őket szilárddá színed előtt.
Tanítsd meg őket, hogy megtartsák a Te igédet,
a te utadon járjanak,
felismerjenek téged, mikor veled szegényen,
gyenge emberként, börtönben sínylődve találkoznak. 
Add nekik a te bizalommal és derűvel teli békédet,
Lelked által,
most és mindörökkön örökké.
        Ámen.

Esti imádság
Uram, Istenem,
egyetlen reménységem,
add, hogy a fáradtság ne akadályozzon abban,
hogy téged keresselek,
színed előtt és az emberek között,
hanem mindig szeretettel keressem a te arcod.
Őrizz meg engem szilárdságodban,
gyógyítsd meg gyengeségem.
Őrizz meg engem bölcsességedben,
szabadíts meg tudatlanságomból.
Te, aki ajtót nyitottál nekem, fogadj be,
nyiss nekem ajtót, mikor zörgetek,
most és mindörökké.
        Ámen.

A Kereszt imádsága
Ó Urunk,
aki kereszted által megváltottad a világot,
az emberek barátjának és megszabadítójának vallunk téged.
Nyomorúságunk és bűnünk ellenére
nem árulunk el téged, mint Júdás,
hanem, mint a jobb lator, kérünk téged:
emlékezzél meg rólunk, Urunk, országodban! 
Ne tekintsd méltatlanságunkat:
szétszóródtunk, távol maradtunk,
feledékenyek, rémültek voltunk,
mikor keresztre feszítettek téged,
magadra hagyottan, vigasztalás nélkül.
Taníts meg minket ékesszóló szereteteddel,
hogy mindig kövessünk téged utadon,
hogy veled együtt felvegyük
a te váltságod keresztjét.
Te, aki Isten vagy,
élsz és uralkodol
a mindenható Atyával
és a Szentlélekkel, aki a szeretet,
most és mindörökkön örökké.
        Ámen.

Imádság a Szentlélekért
Atyánk,
küldd el nekünk nevedben
a Szentlelket,
aki megtanít minket mindenre,
aki eszünkbe juttatja Jézus minden szavát,
aki mindörökké velünk marad.
A Lélek megvigasztal majd minket,
a Lélek megtart minket a világ nehéz útjain,
a Lélek elvezet minket az igazságra,
hogy igazak legyünk a szeretetben.
A Lélek megnyit minket az eljövendő dolgok iránt,
a Lélek nekünk ajándékozza azt, ami az Atyáé és a Fiúé.
Atyánk,
töltse be Szentlelked mindannyiunk életét,
töltse be szívünket,
áradjon túl közösségünkben a szeretet,
szülessenek próféták, növekedjenek az álmok,
áradjon bőséggel az irgalom,
az egész világra,
fújjon ott, ahol akar,
különösen ott, ahol szenvedés, magány, ridegség van,
újítsa meg minden ember arcát,
újítsa meg a népek szívét,
változtassa meg a Földet.
Atyánk,
hittel, egyetértve
kérünk téged.
        Ámen.

Imádság az Isten Anyjával
Urunk, Istenünk,
aki Szűz Mária méhében formáltad
Fiad a mi üdvösségünkre,
aki Egyházad méhében
napról napra meggyújtod az élet világosságát,
ne vétkeinket nézzed,
szabadíts meg a tehertől, amely hátráltat,
és add, hogy örömmel énekelhessük
Isten Anyjával
irgalmad nagyságát.
        Ámen.

A Triszágion előtt
Fogadd el, Urunk,
ma esti imánkat,
e nap végén,
a bűn sötétségének,
e világ éjszakájának közeledtén,
maradj velünk, mert esteledik,
és a nap már lemenőben van,
Te, aki szent, boldogító,
vég nélküli világosság vagy.

Előesti imádság
Úr Jézus,
Igéd szívünkben nyugszik,
ahogy egy napon át a sírban nyugodtál.
Már nem ölel a föld és a szikla,
hanem tanítványaid élete.
Olyan Isten vagy,
aki nem angyalok légióira bíztad magad,
hanem barátaid hűségére.
Olyan Isten vagy,
akit halálra adtak,
de feltámadtál az életre.
Olyan Isten vagy, aki keresztre szálltál,
mert szereted az embereket.
A te Szavad mag,
mely életünk talajára hullott.
Add, hogy a mag termést hozzon,
bőséges termést,
hogy hatalmas fává terebélyesedjék,
és otthont adjon az ég madarainak.
A te Szavad a mi földünkben nyugszik,
miközben szenvedésedre emlékezünk,
kereszthalálodra,
feltámadásodra az életre.
Úrként jössz majd el
a te napod fényében,
meghalt és feltámadt Krisztus.
Kérünk, Urunk,
ne késlekedj,
hallgasd meg szolgáid imádságát,
akik úgy várnak rád,
mint Márta és Mária,
akik úgy fohászkodnak hozzád,
mint a naimi özvegyasszony,
mert te vagy az élet Ura.
E napok végén,
a Te napod küszöbén
ne tekints vétkeinkre,
oldozz fel minket bűneinktől
és vigyél minket a te Országodba,
a béke és az igazságosság országába,
most és mindörökké.
        Ámen.

Vasárnapi litánia
Urunk, védelmezd szeretetedben
tanítványaidat,
őrizd meg családodat,
világítsd meg lépteinket.
Kyrie eleison, Kyrie eleison, Kyrie eleison.
Urunk, bocsáss meg annak,
aki ma megvallotta bűnét,
aki bocsánatot kért,
aki irgalmadért könyörgött.
Kyrie eleison, Kyrie eleison, Kyrie eleison.
Urunk, szólj rá arra,
aki nem hallgatott rád,
járd be a szív útját,
hogy megismerjék neved.
Kyrie eleison, Kyrie eleison, Kyrie eleison.
Urunk, jöjj el, pásztorunk,
oda, ahol gyűlölet és megosztottság van,
ahol a sötétség az úr,
a halál és az erőszak.
Kyrie eleison, Kyrie eleison, Kyrie eleison.
Urunk, a te szent liturgiádban
megvallottuk, hogy föltámadtál,
maradj velünk és mindazokkal,
akik hitben ünnepeltek téged,
őrizz meg minket világosságodban,
mert a nap már lemenőben van,
maradj velünk, még ha esteledik is,
mert te feltámadtál,
ó, emberek barátja,
most és mindörökkön örökké.
        Ámen.

A világosság imája
Köszönjük, Urunk,
hogy beragyogtál minket
Fiad feltámadásának fényével.
Átéltük ezt a napot,
elérkeztünk az éjszaka küszöbéhez,
a tőled alkotott világosságban.
A te fényed
elűzi a szív sötétségét.
Kérünk, ragyogd be szolgáidat
a te Szavad fényességével,
szabadíts meg a bűn árnyaitól,
most és mindörökké.
        Ámen.

A kenyérszaporítás imádsága
Urunk Jézus,
aki meghallgattad tanítványaidat a nap végén,
aki a sokaságnak Isten országáról beszéltél,
és meggyógyítottál minden ápolásra szoruló embert,
esteledvén megparancsoltad, hogy enni adjunk a népnek,
egy puszta helyen.
Honnan vegyük a kenyeret?
Honnan lesz erőnk?
Áldott az Úr,
aki megsokasítja a kenyeret,
aki jelen van övéi között!
Fogadd el tanítványaid áldozatát,
e napok bajait és várakozásait,
és sokasítsd meg szereteted irántunk.
        Ámen.

Imádság a Kereszthez a halottakért
Kérjük a keresztre feszített Urat minden ember életéért.
Kyrie eleison, Kyrie eleison, Kyrie eleison.
Kérjük az élet Urát, aki kereszthalált halt, azokért, akik meghalnak, a szegény Lázárért, hogy elnyerje jutalmát annyi szenvedés után, a fényűző lakomákon dőzsölt gazdagért, hogy magába szálljon.
Kyrie eleison, Kyrie eleison, Kyrie eleison.
Imádkozzunk az Úrhoz minden emberért, hogy szeretetben éljen, és mint Simeon, békében távozzék, miután látták szemei az üdvösséget, amely eljön világosságul minden nép számára.
Kyrie eleison, Kyrie eleison, Kyrie eleison.
Kérjük az Urat, hogy az emberek életét ne törje derékba emberi erőszak, kizsákmányolás, gyűlölet.
Kyrie eleison, Kyrie eleison, Kyrie eleison.
Kérjük az Urat, hogy mindenki szeresse az életet, védelmezze és tisztelje, Isten országa eljövetelének várásában és előkészítésében.
Kyrie eleison, Kyrie eleison, Kyrie eleison.
Kérjük az Urat, aki megvigasztalta Mártát és Máriát Lázár feltámasztásával, hogy vigasztalja meg a feltámadással azt, aki látta lesújtani maga mellett a halált.
Kyrie eleison, Kyrie eleison, Kyrie eleison.
Kérjük az Urat, aki otthagyja a száz bárányt, hogy megkeresse az egyetlen elveszettet, hogy vegye gondjaiba testvérünket (nővérünket), aki itt hagyott bennünket, amikor mi már nem tudunk érte mást tenni, mint rábízni őt Isten irgalmára.
Kyrie eleison, Kyrie eleison, Kyrie eleison.
Urunk,
aki sírtál barátod, Lázár sírjánál,
akit szánalomra indított az emberi fájdalom,
kísérd el szereteteddel azt,
aki itt hagyott bennünket,
csak egyetlen szót szólj,
és a halál legyőzetik.
Te, aki az élők Istene vagy,
éltető Lélek, most és mindörökké.
        Ámen.

A Kereszt imádsága
Urunk Jézus,
aki tehetetlenül haltál meg,
a keresztre szögezve,
és nem mentetted meg magad,
te, aki oly sokakat megmentettél,
tekints ránk,
könyörülj rajtunk és bocsáss meg nekünk
a fösvénység,
a büszkeség és az önhittség óráiért,
szabadíts meg a kísértéstől,
hogy a magunk életét mentsük meg,
segíts, hogy elveszítsük azt
érted és az Evangéliumért,
Te, aki feltámadtál,
és az Atya jobbján ülsz,
most és mindörökké.
        Ámen.

Áldás
Áldott vagy, Urunk, kősziklánk,
megtartottad életünk építményét,
megmentetted lelkünket
a magánytól és a büszkeségtől,
a bűntől és a gonosztól.
Jó életet engedtél élnünk,
házad népeként,
a te akaratod útján járva.
Áldd meg múltunk napjait
megbocsátó irgalmaddal.
Áldd meg jövőnket
az örökkévalóságig.
Áldd meg közösségünket,
és tégy minket gyümölcsözővé szeretetedben,
most és az eljövő napokban.
        Ámen.

Ádventi imádság
Urunk,
közösségünk kősziklája,
tarts meg minket szeretetedben,
újíts meg Szentlelkeddel,
nyisd meg szívünket, hogy befogadjunk,
segíts minket, hogy széppé tegyük közösségünket,
hogy befogadjunk téged és testvéreinket,
tégy minket késszé, hogy mindenkihez elvihessünk.
Urunk,
köszönjük, hogy szövetséged részesévé fogadtál,
családoddá téve minket,
testvérekké,
barátaiddá,
eljöveteled tanúivá,
hogy közénk érkezel.
        Ámen.

Búcsúimádság
Az Úr,
atyáink Istene,
Urunk, Jézus Krisztus Atyja,
a szeretet és az irgalom Lelke,
népének pásztora
áldjon meg minket
minden áldásával,
testünket, lelkünket,
tegye gyümölcsözővé kezünk munkáját,
tegye szabaddá kiáltó hangunkat,
tegye édessé és meggyőzővé
életünk tanúságtételét.
Áldja meg azt, aki marad és azt, aki útra kel.
Adja meg nekünk a kegyelmet,
hogy újra találkozzunk,
mielőbb, hűen, ugyanazzal a lélekkel.
És legalább azt, hogy mindannyian találkozzunk,
együtt, az ő országában,
a béke és az irgalom országában,
életünk végén.
Ahogy megígérte,
úgy legyen.
        Ámen, ámen.

Énekek

Bevezető ének
Ha embertársadnak panasza van ellened,
mielőtt az oltár elé lépnél,
menj, előbb békülj ki haragosoddal,
aztán térj vissza, ajánld fel ajándékodat.
Közösségetekbe, ha olyan ember lép be,
kinek díszes és szép a ruhája,
ne ültessétek őt a fő helyre,
hisz az Isten a szegényeket kedveli.
Ha egy szegény ember jelenik meg köztetek,
aki nincstelen, és ruhája foltos,
ne hagyjátok állva az utolsó sorokban,
ne a gazdagoknak adjátok át helyét.
Ha valaki vallásosnak tartja magát,
de nyelvét nem fékezi, soha nem hallgat,
az tudja meg, hogy mindez hiábavalóság,
csak magát és szívét csapja be ezzel.
Ha a mezőről vagy munkádból tértél meg,
készítsd elő asztalát az Úrnak,
ne pihenj meg addig, míg minden el nem készült,
mert haszontalan szolgák vagyunk csupán.

Záróének
Erős lesz a hegy, ahol az Úrnak háza
a hegyek fölé emelkedik,
minden dombnál magasabb lesz,
hozzásereglenek mind a népek.
Alleluja, alleluja, alleluja.
A nemzetek együtt mondják:
“Menjünk fel mind az Úr hegyére,
Jákob Istene házához,
megmutatja ösvényeit nékünk.
Mindannyian az Ő útján járunk,
miután Sionról törvényünk lészen,
és az Úrnak minden szava
Jeruzsálemből fog majd szólni”.
Ekevassá válnak majd a kardok,
a lándzsákból sarlókat csinálnak,
nem lesz többé megosztottság,
az emberek az Úr fényében járnak.

Nagyböjti himnusz
Most van itt az alkalmas idő.
Térjetek vissza hozzám teljes szívetekből,
szíveteket szaggassátok meg, ne a ruhátokat.
Térjetek vissza hozzám teljes szívetekből.
Visszatér a fiú az atyai házhoz.
Atyám, vétkeztem ellened,
nem vagyok már méltó, hogy fiadnak nevezz.
A fiú Atyjánál könyörületet talál.
Most van itt az alkalmas idő.
Ő irgalmas és jóságos.
Nagy a türelme és csupa irgalom.
Könyörületre indul irántatok.
Könnyel áztatta az asszony Jézus lábát,
majd megtörölte hajával,
megbocsáttattak minden bűnei,
mert nagyon szeretett.
Most már ne arra gondoljatok, ami régen történt,
ne a múlt dolgokra figyeljetek.
Nem emlékezem többé bűneidre,
menj békével, többé ne vétkezzél. 

Assisi Szent Ferenc
Hála Néked, Szentlélek Isten,
eggyé váltam az Úrral.
Hogy lehetne más bennem,
mint a boldogság.
Örömöt szerzett néki a világ szépsége,
de rádöbbent ennek kevésségére,
találkozott szenvedőkkel útjai során,
és szíve eltelt mély fájdalommal.
Nem sokat tudott még a szent dolgokról,
de hallott már a Megfeszítettről,
érezte gazdagsága terhét,
s mindenki előtt megszabadult tőle.
Boldogan élt barátai közt,
de küldte őt az Isten Igéje.
Utcákon, tereken hirdetni kezdte
mindenki Urát, Jézus Krisztust.
Szokások, akadályok nem riasztották,
mindenhova elvitte az Örömhír szavát.
Testvérei száma egyre nőtt,
mégis ő egyedül maradt.
A magányban keserűség szállt a szívébe,
s hasonlóvá vált Krisztus Urunkhoz.
Ő, aki sokakat meghívott,
szegény volt, de megtalálta Jézust.

Himnusz Ábrahámról
Ábrahám, ősatyja minden hívőnek,
aki a kaldeai Úr városából
elindult Hárán földjéről,
át az Eufráteszen, a sivatag felé.
Isten igéje szólott hozzá,
egy áldás ígéretével,
hogy nagyszámú nemzetté lesz majd
és ez az áldás átok sokaknak.
Aztán a félelem, s a rettegés éjjel,
hogy vajon ki legyen majd az utódja:
olyan lesz majd nemzetsége:
amennyi csillag fénylik az égen.
Atyja ő a harcos Izmaelnek,
s Izsáknak, kit a meddő hozott világra.
Mamréban három idegent megvendégelt,
s közbenjárt a város igazaiért.
Nem tagadta meg egyetlen fiát,
ezért Isten örökre megáldotta,
áldással teli korban halt meg,
s fiai áldják az egész világon.

Pásztorok, kit láttatok?
Pásztorok, kit láttatok?
Hirdessétek, ki született e földre!
Nem láttatok erődöt, sem várat,
nem láttatok hatalmas sereget.
Nem voltak ott szekerek, sem lovak;
ki született, maga volt az Úr.
Fiút hozott világra az asszony,
bepólyálta és jászolba tette,
mert sehol nem volt számukra szállás
a júdeai Betlehem városban.
A Fiú, aki született, egy jel,
általa új égbolt tárul fel,
általa új föld tűnik fel előttünk;
eljön az Úr megjövendölt napja.
József féltve Egyiptomba vitte,
s az Úr Egyiptomból hívta Fiát,
Názáretnek városába költöztek,
így Názáreti lett az Ő neve.
Az Úrnak Szentlelke van rajta,
a szegényekhez szól a küldetése,
rabokhoz és bűnbánókhoz jött el:
az ígéret ma beteljesedett.
A nép, amely a sötét homályban jár
Alleluja, alleluja, alleluja.
A nép, amely a sötét homályban jár-kel,
nagy fényességet lát.
A halál árnyékának földjén lakókra
világosság ragyog.
Nagy ujjongással töltöd el őket,
kitörő örömet adsz nékik.
Örvendeznek majd ők arcodat látván,
ahogy aratáskor örülnek.
Mert ránehezedő súlyos igáját,
mely a vállát nyomja,
és sanyargatója kezében tartott botját
darabokra törted már.
Mert gyermek születik majd minékünk,
fiú adatik nékünk;
az uralom az ő vállára kerül majd,
s a Béke Istenének hívják.
Messzire kiterjed új királysága
szolgájának, Dávidnak trónján,
melyet megerősít és megszilárdít
jog és igazság szerint.
Karácsonyi himnusz
Alleluja, alleluja, alleluja!
Krisztus, Te vagy Üdvözítőnk,
egyetlen Fia az Atyaistennek.
Testté vált az isteni szó,
Szűz Mária szíve alatt hordta.
Te vagy örök reménységünk,
az Atya fényessége, ragyogása.
Szegényeid kiáltását
és imáit meghallgatod mindig.
Ég, föld és a tenger
imádják Őt, aki Téged küldött,
teremtményei a földnek
örvendeznek születésed láttán.
Ezért mi is nagy örömmel
ünnepeljük eljöveteledet,
megváltottál véred árán,
énekeljünk hálaéneket.

Jöjjetek, népek
Jöjjetek, népek, 
gondotok feledve,
jöjjetek Betlehembe, jöjjetek!
Megszületett a Mindenség Királya.
Mindenhonnan gyertek,
kik békét kerestek,
ma született az Úr, 
a Megváltó!

Üdv, dicsőség és hatalom
(Karácsony)
Dicsőség a magasságban Istennek,
S békesség a földön
Minden jóakaratú embernek!
Alleluja, alleluja, alleluja!
(Húsvét)
Az Úr nincsen már a sírban,
íme: feltámadt!
Menjetek, Galileában vár rátok!
Alleluja, alleluja, alleluja!
Üdv, dicsőség és hatalom
a mi Istenünknek: Alleluja!
Mert igazságosak és igazak
ítéletei: Alleluja!
Dicsérjétek Istenünket,
mindnyájan, ti szolgái: Alleluja!
És akik őt félitek,
kicsinyek és nagyok: Alleluja!
Az Úr, Mindenható Istenünk
átvette az uralmat: Alleluja!
Örvendezzünk és ujjongjunk,
és dicsőítsük Őt: Alleluja!
Elérkezett immár
a Bárány mennyegzője: Alleluja!
Jegyese készen várja,
hófehér ruhában: Alleluja!
Feltámadási ének
Alleluja, alleluja, alleluja!
Mária áll sírva az üres sírnál:
“Igazán szerettem, s követtem Őt útján.
Meggyógyított engem, új életet adott,
s most elragadták Őt, nincs már sehol!”
Üres a sírhely, nincs itt a teste.
Hangot hall Mária, valaki hívja,
könnyes szemekkel fordul feléje,
ismerős a hang, fut már eléje.
“Mért keresed a holtak közt az élőt?
Nem fekszem a sírban, ne búsulj tovább!
Te mások szemében utolsó voltál;
most elsőként hirdesd: Jézus feltámadt!”

Feltámadási himnusz
Krisztus feltámadt,
valóban feltámadt.
Előttünk megy Galileába.

Zengj dalt az Úrnak
Zengj dalt az Úrnak!
örömmel telt szívvel, alleluja, alleluja,
feltámadt az Úr,
legyőzte a halált, alleluja, alleluja,
fénye ragyog,
legyőzte már az éjt, alleluja, alleluja,
elküldött, hirdessem:
eláraszt örömmel, alleluja, alleluja,
jertek velünk!
siessünk az Úrhoz, alleluja, alleluja,
új életre vár!
Krisztus feltámadt miérettünk,
előttünk megy Galileába,
boldogok, kik feltámadtak véle,
menjünk mind együtt, tanítványai!
A föltámadt Krisztus király örökké!
Énekeljünk, örvendjünk,
alleluja, alleluja,
alleluja, alleluja,
alleluja, alleluja,
alleluja!

Nincsen minékünk
Nincsen minékünk vagyonunk, pénzünk,
nincsen sem aranyunk, sem ezüstünk.
Isten Igéje a mi kincsünk:
Kelj fel, gyere velünk!
Hány ezer ember járja a várost
maga, bolyongva, céltalanul;
elhagyatva arra vár csak,
hogy szeretettel lépj felé.
Az Úr tanított erre minket:
álljunk meg, akárki kéri.
Egy szó, egy apró gesztus révén
testvérei lehetnénk.
Ma már tudjuk, mit mondjunk annak,
ki élete célját kérdezi tőlünk,
s kéri, hogy végre emberi módon
élhessen velünk.

A béke dala
Az Úr békéje vezessen bennünket,
az Úr békéje betölti majd a földet.
Új parancsot adok ma, testvéreim, nektek:
úgy szeressétek egymást, ahogy én szerettelek!
Mikor a tanítványok örömmel összegyűltek,
Jézus megjelent, s így szólt: “Béke veletek!”
Adjunk hálát ma együtt a Béke Urának,
mert elküldte hozzánk Ő egyetlen Fiát!
Boldogok, akik a békét keresik,
mert Isten fiainak hívják őket!
Isten országának imája
A mennyek országa egy háló, mely mindenkit összefog.
Ki értékes gyöngyöt talál, 
eladja mindenét, és megveszi azt.
A mennyek országa ehhez hasonló.
A mennyek országa a földben elrejtett kincs.
Boldog, ki azt megtalálja,
mindenét eladja nyomban ezért a földért.

A nyolc boldogság
Boldogok a lélekben szegények,
övék a mennyek országa;
boldogok a szomorkodók:
megvigasztalják őket.
Boldogok a szelídek,
övék lesz majd a föld.
Boldogok, akik éhezik
és szomjazzák az igazságot;
majd eltelnek véle
az Isten országában.
Boldogok az irgalmasok,
majd nekik is irgalmaznak.
Boldogok a békességesek,
ők az Isten fiai;
s kiket üldöznek az igazságért:
övék a mennyek országa.
Boldogok a tiszta szívűek,
ők meglátják az Istent.
Boldogok vagytok, ha miattam
szidalmaznak és üldöznek,
és hazudozva
minden rosszat fognak rátok.
Örüljetek és ujjongjatok,
nagy lesz jutalmatok a mennyben.

A gazdag ifjú
Amíg Jézus a néphez beszélt,
a tömegből egy ifjú állt elé:
“Jó Uram, mondd meg, mit kell tennem,
hogy majd örök életem legyen?”
“Mért hívsz jónak engem, hisz tudod,
egyedül Isten igazán jó.”
“Tartsd meg mindazt, mit Mózes rendelt,
így majd örök életű leszel.”
“Kora ifjúságomtól, Uram,
törvényeinket megtartottam.”
Jézus ránézett, s megkedvelte,
ezért szelíden így intette:
“Egy dolog még hiányzik ehhez:
menj el, és add el mindenedet,
árát add szegényeknek, s kövess,
így a mennyekben nagy kincsed lesz.”
Ám az ifjú elszomorodott,
mivel igen nagy vagyona volt;
milyen nehéz a mennyországba
gazdag embernek bejutnia.

Magnificat
Ujjongó énekkel áldom az Urat,
csak Néki örvend a szívem.
Megszabadított a nyomorúságból,
és mostantól boldognak hirdetnek.
Nagyot tett velem, és csodákat művelt bennem,
az Ő neve örökre szent, szent!
Szívükben letörte mind a gőgösködőket,
és megrendítette a földet!
Elűzte trónjáról, ki gőgös volt szívében,
az alázatost felemelte.
Kicsinyeket felmagasztalt, éhezőket táplált,
a gazdagot üres kézzel küldte el.
Magához emelte Izrael kicsiny népét,
mert irgalma örökké él.
Ábrahámot, atyánkat szólította egykor,
s íme, bennünket hív most.

Ó, milyen szép
Ó, milyen szép, ó, milyen öröm,
hogy a testvérek mindnyájan együtt lehetnek.
Elhívott bennünket a bánatunkból,
és teljes életet ad nékünk.
Kivezetett minket a bolyongó tömegből,
mindenkit nevén szólított.
A napok csendben és észrevétlen múltak;
ma énekünk más életről szól.
Az örök pusztaságban éltünk eddig;
Ő ma közel hozott egymáshoz minket.
Tétlenül ültünk, magányosak voltunk,
Ő egybegyűjtött bennünket.
Értelmet adott hétköznapjainknak,
reményt adott életünknek.

Az Úr mindnyájunkat egybegyűjtött
Az Úr mindnyájunkat egybegyűjtött
határtalan irgalmában,
és hatalmat adott kezünkbe átformálni az életet.
Együtt jártak mind az Úrral,
fáradtak és búsak voltak;
akkor magához hívta tanítványait,
és kettesével útra küldte őket.
Tizenkét egyszerű ember volt,
s Ő mindenkit név szerint hívott,
hogy vele együtt éljenek, s hirdessék
az Evangéliumot minden népnek.
Az emberek közé küldte őket,
hatalmat adva nekik,
hogy gonosz szellemeket űzzenek,
és gyógyítsanak minden betegséget.
Megparancsolta mindegyiküknek,
hogy semmit se vigyenek az útra,
se kenyeret, se pénzt, se tarisznyát,
és öltözzenek egyszerűen.
Bejártak a vidéken minden várost,
a békét hirdetve a népnek,
a megtérést és a szabadságot
minden szolgaság alól.
Mi is éppen így elindultunk
gyógyítani és hirdetni,
és felépíteni együtt
egy új egységes népet.

Tartalomjegyzék 

A közösség imádsága
Dicsőítő imádság	3
Előesti imádság	7
Imádság az Úr napján	13
Imádság a szegényekért	19
Imádság Máriával, Urunk Anyjával	22
Imádság a szentekkel	26
Imádság az Egyházért	33
Imádság a szent Kereszthez	38
Imádság az apostolokkal	43
Imádság a Szentlélekhez	47
Imádságok	
Az Úr imádsága	52
A közösség imádsága	53
A béke jeléért	54
A haszontalan szolgák imája	55
A megtérésért és a bocsánatért	56
A fény imája	57
Búcsúimádság	57
Esti imádság	58
A Kereszt imádsága	59
Imádság a Szentlélekért	60
Imádság az Isten Anyjával	61
A Triszágion előtt	61
Előesti imádság	62
Vasárnapi litánia	64
A világosság imája	65
A kenyérszaporítás imádsága	66
Imádság a Kereszthez a halottakért	67
A Kereszt imádsága	69
Áldás	70
Ádventi imádság	71
Búcsúimádság	72
Énekek	
Bevezető ének	75
Záróének	76
Nagyböjti himnusz	77
Assisi Szent Ferenc	78
Himnusz Ábrahámról	79
Pásztorok, kit láttatok?	80
A nép, amely a sötét homályban jár	81
Karácsonyi himnusz	82
Jöjjetek, népek	83
Üdv, dicsőség és hatalom	84
Feltámadási ének	85
Feltámadási himnusz	85
Zengj dalt az Úrnak	86
Nincsen minékünk	87
A béke dala	88
Isten országának imája	88
A nyolc boldogság	89
A gazdag ifjú	90
Magnificat	91
Ó, milyen szép	92
Az Úr mindnyájunkat egybegyűjtött	93